CELEX: 32016D0419
Language: hu
Date: 2016-03-18 00:00:00
Title: A Bizottság (EU) 2016/419 végrehajtási határozata (2016. március 18.) a díjszámítási körzetekben alkalmazott 2016-os egységdíjaknak a 391/2013/EU végrehajtási rendelet 17. cikkének való meg nem feleléséről (az értesítés a C(2016) 1588. számú dokumentummal történt) (EGT-vonatkozású szöveg)

22.3.2016   
               
               
                  HU
               
               
                  Az Európai Unió Hivatalos Lapja
               
               
                  L 75/60
               
            A BIZOTTSÁG (EU) 2016/419 VÉGREHAJTÁSI HATÁROZATA
      (2016. március 18.)
      a díjszámítási körzetekben alkalmazott 2016-os egységdíjaknak a 391/2013/EU végrehajtási rendelet 17. cikkének való meg nem feleléséről
      
         
            (az értesítés a C(2016) 1588. számú dokumentummal történt)
         
      
      (Csak a francia, a holland és a német nyelvű szöveg hiteles)
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a léginavigációs szolgálatoknak az egységes európai égbolt keretében történő ellátásáról szóló, 2004. március 10-i 550/2004/EK európai parlamenti és tanácsi rendeletre (1) („léginavigációs-szolgálati rendelet”) és különösen annak 15. cikke (4) bekezdésére,
      tekintettel a léginavigációs szolgálatok közös díjszámítási rendszerének létrehozásáról szóló, 2013. május 3-i 391/2013/EU bizottsági végrehajtási rendeletre (2) és különösen annak 17. cikke (1) bekezdésének e) pontjára,
      mivel:
      
                  (1)
               
               
                  A 391/2013/EU végrehajtási rendelet a léginavigációs szolgálatokra vonatkozóan közös díjszámítási rendszert hoz létre. A közös díjszámítási rendszer alapvető szerepet tölt be az 549/2004/EK európai parlamenti és tanácsi rendelet (3) 11. cikkében és a 390/2013/EU bizottsági végrehajtási rendeletben (4) meghatározott teljesítményrendszer célkitűzéseinek megvalósításában.
               
            
                  (2)
               
               
                  A 2014/132/EU bizottsági végrehajtási határozat (5) uniós szintű teljesítménycélokat tűz ki, köztük egy, az útvonali léginavigációs szolgálatokra vonatkozó – az ilyen szolgáltatásnyújtás megállapított egységköltségeiben kifejezett – költséghatékonysági célt is, amely a 2015–2019-es időszakot magában foglaló második referencia-időszakra vonatkozik.
               
            
                  (3)
               
               
                  A 391/2013/EU végrehajtási rendelet 17. cikke (1) bekezdése b) és c) pontjának értelmében a Bizottságnak értékelnie kell a díjszámítási körzetekben alkalmazott 2015-ös egységdíjakat, amelyeket a tagállamoknak az említett rendelet 9. cikkének (1) és (2) bekezdésében szereplő előírások szerint 2014. június 1-jéig kellett benyújtaniuk a Bizottsághoz. Az értékelés célja megállapítani, hogy a szóban forgó egységdíjak megfelelnek-e a 390/2013/EU és a 391/2013/EU végrehajtási rendeletnek.
               
            
                  (4)
               
               
                  A Bizottság – az Eurocontrol teljesítmény-felülvizsgálati szervének és Központi Útvonal-használati Díjirodájának segítségével – elvégezte a díjszámítási körzetekben alkalmazott egységdíjak értékelését, felhasználva a tagállamok által 2015. június 1-jéig rendelkezésére bocsátott adatokat és egyéb információkat, valamint a nemzeti felügyeleti hatóságok által a 391/2013/EU végrehajtási rendelet 14. cikke (2) bekezdése f) pontjának megfelelően benyújtott, a költségmegosztási mechanizmus alkalmazása alól mentesülő költségek értékelésére vonatkozó jelentéseket. Értékelésében a Bizottság figyelembe vette a 391/2013/EU végrehajtási rendelet 9. cikke (1) bekezdésének alkalmazásában 2015. június 25-én és 26-án az útvonali szolgálatok 2016-os egységdíjairól tartott konzultációs ülést megelőzően kapott magyarázatokat és módosításokat, valamint a Bizottsággal való kapcsolatfelvétel nyomán a tagállamok által helyesbített egységdíjakat is.
               
            
                  (5)
               
               
                  Tekintettel az (EU) 2015/670 bizottsági végrehajtási határozatra (6) és az (EU) 2016/420 bizottsági végrehajtási határozatra (7) a Bizottság a szóban forgó értékelés alapján, a 391/2013/EU végrehajtási rendelet 17. cikke (1) bekezdésének d) pontjával összhangban megállapította, hogy a Belgium, Luxemburg, Franciaország, Németország és Hollandia által benyújtott, a díjszámítási körzetekben alkalmazott 2016-os egységdíjak nem felelnek meg a 390/2013/EU és a 391/2013/EU végrehajtási rendeletnek.
               
            
                  (6)
               
               
                  A 390/2013/EU bizottsági végrehajtási rendelet 11. cikkének (1) bekezdése úgy rendelkezik, hogy a nemzeti felügyeleti hatóságoknak az uniós szintű teljesítménycélokkal összhangban lévő célokat tartalmazó teljesítményterveket kell kidolgozniuk. A 391/2013/EU bizottsági végrehajtási rendelet 11. cikkének (2) bekezdése és IV. melléklete értelmében az egységdíjakat a tagállami teljesítménytervben meghatározott, megállapított útvonali költségek és előre jelzett útvonali szolgálati egységek alapján, azaz a megállapított útvonali egységköltség alapján kell kiszámítani. Amíg Belgium, Franciaország, Németország, Luxemburg és Hollandia teljesítménycéljai nem tekintendők az uniós szintű célokkal összhangban lévőnek, az azok alapján számított egységdíjak nem tekinthetők úgy, hogy megfelelnek a 390/2013/EU és a 391/2013/EU végrehajtási rendeletnek.
               
            
                  (7)
               
               
                  A 391/2013/EU végrehajtási rendelet 17. cikke (1) bekezdésének e) pontja értelmében az érintett tagállamokat értesíteni kell a Bizottság megállapításairól.
               
            
                  (8)
               
               
                  A rendelet 17. cikke (1) bekezdésének e) pontja értelmében a tagállamoknak egy hónapon belül be kell nyújtaniuk a Bizottsághoz a felülvizsgált egységdíjakra vonatkozó adatokat,
               
            ELFOGADTA EZT A HATÁROZATOT:
      1. cikk
      A mellékletben szereplő díjszámítási körzetekben alkalmazott 2016-os egységdíjak megfelelnek a 390/2013/EU és a 391/2013/EU végrehajtási rendeletnek.
      2. cikk
      Ennek a határozatnak a Belga Királyság, a Francia Köztársaság, a Németországi Szövetségi Köztársaság, a Luxemburgi Nagyhercegség és a Holland Királyság a címzettje.
      
         Kelt Brüsszelben, 2016. március 18-án.
         
            
               a Bizottság részéről
            
            Violeta BULC
            
               a Bizottság tagja
            
         
      
      
         (1)  HL L 96., 2004.3.31., 10. o.
      
      
         (2)  HL L 128., 2013.5.9., 31. o.
      
      
         (3)  Az Európai Parlament és a Tanács 2004. március 10-i 549/2004/EK rendelete az egységes európai égbolt létrehozására vonatkozó keret megállapításáról (keretrendelet) (HL L 96., 2004.3.31., 1. o.).
      
         (4)  A Bizottság 2013. május. 3-i 390/2013/EU végrehajtási rendelete a léginavigációs szolgálatok és a hálózati funkciók teljesítményrendszerének létrehozásáról (HL L 128., 2013.5.9., 1. o.).
      
         (5)  A Bizottság 2014. március 11-i 2014/132/EU végrehajtási határozata a légiforgalmi szolgáltatási hálózat uniós szintű teljesítménycéljainak és riasztási küszöbértékeinek a 2015–2019. évi második referencia-időszakra vonatkozó meghatározásáról (HL L 71., 2014.3.12., 20. o.).
      
         (6)  A Bizottság 2015. április 27–i (EU) 2015/670 végrehajtási határozata a díjszámítási körzetekben alkalmazott 2015-ös egységdíjaknak a 391/2013/EU végrehajtási rendelet 17. cikkének való megfeleléséről (HL L 110., 2015.4.29., 25. o.).
      
         (7)  A Bizottság 2016. március 18–i (EU) 2016/420 végrehajtási határozata a díjszámítási körzetekben alkalmazott 2015-ös egységdíjaknak a 391/2013/EU végrehajtási rendelet 17. cikkének való meg nem feleléséről (lásd e Hivatalos Lap 63. oldalát).
      
         MELLÉKLET
         
            A díjszámítási körzetekben alkalmazott, nem megfelelőnek értékelt 2016-os útvonali egységdíjak
         
         
                      
                  
                  
                     Díjszámítási körzet
                  
                  
                     2016-os útvonali egységdíj nemzeti pénznemben (*) (a tagállam ISO-kódja)
                  
               
                     1.
                  
                  
                     Belgium–Luxemburg
                  
                  
                     65,41
                  
               
                     2.
                  
                  
                     Franciaország
                  
                  
                     67,54
                  
               
                     3.
                  
                  
                     Németország
                  
                  
                     82,59
                  
               
                     4.
                  
                  
                     Hollandia
                  
                  
                     67,00
                  
               
            (*)  Ezek az egységdíjak nem tartalmazzák a 391/2013/EU végrehajtási rendelet 18. cikkének (1) bekezdésében említett adminisztrációs egységdíjat, mely azon tagállamokra alkalmazandó, amelyek részes felei az Eurocontrol útvonal-használati díjakról szóló multilaterális megállapodásának.